Jeesus sai tietää fariseusten kuulleen, että hän kokosi ympärilleen -
enemmän opetuslapsia ja kastoi useampia kuin Johannes --
tosin hän ei itse kastanut, vaan hänen opetuslapsensa.
Silloin hän lähti Juudeasta ja siirtyi takaisin Galileaan.
Hänen oli kuljettava Samarian kautta.
Matkallaan Jeesus tuli Sykar-nimiseen Samarian kaupunkiin. Sen lähellä oli -
maa-alue, jonka Jaakob oli antanut pojalleen Joosefille, -
ja siellä oli Jaakobin kaivo.
Matkasta uupuneena Jeesus istahti kaivolle.
Oli keskipäivä, noin kuudes tunti.
Eräs samarialainen nainen tuli noutamaan vettä, -
ja Jeesus sanoi hänelle: "Anna minun juoda astiastasi."
Opetuslapset olivat menneet kaupunkiin ostamaan ruokaa.
Samarialaisnainen sanoi: "Sinähän olet juutalainen, -
kuinka sinä pyydät juotavaa samarialaiselta naiselta?"
Juutalaiset eivät näet ole missään tekemisissä samarialaisten kanssa.
Jeesus sanoi naiselle: "Jos tietäisit, minkä lahjan Jumala on antanut, -
ja ymmärtäisit, kuka sinulta pyytää juotavaa, pyytäisit itse häneltä, -
ja hän antaisi sinulle elävää vettä."
Nainen sanoi: "Herra, eihän sinulla edes ole astiaa, ja kaivo on syvä.
Mistä sinä lähdevettä ottaisit?
Et kai sinä ole suurempi kuin isämme Jaakob, -
jolta olemme saaneet tämän kaivon? Hän joi itse tämän kaivon vettä, -
ja sitä joivat hänen poikansa ja hänen karjansakin."
Jeesus vastasi hänelle: "Joka juo tätä vettä, sen tulee uudelleen jano, -
mutta joka juo minun antamaani vettä, ei enää koskaan ole janoissaan.
Siitä vedestä, jota minä annan, tulee hänessä lähde, -
joka kumpuaa ikuisen elämän vettä."
Nainen sanoi:
"Herra, anna minulle sitä vettä. Silloin minun ei enää tule jano -
eikä minun tarvitse käydä täällä veden haussa."
Jeesus sanoi hänelle: "Mene hakemaan miehesikin tänne."
"Ei minulla ole miestä", nainen vastasi.
Jeesus sanoi: "Totta puhuit: ei sinulla ole miestä.
Viisi miestä sinulla on ollut, ja se, jonka kanssa nyt elät, -
ei ole sinun miehesi. Siinä puhuit totta."
Nainen sanoi: "Herra, minä huomaan, että sinä olet profeetta.
Meidän isämme ovat kumartaneet ja rukoilleet Jumalaa tällä vuorella, -
kun taas te väitätte, että oikea paikka rukoilla on Jerusalemissa."
Jeesus vastasi: "Usko minua, nainen: -
tulee aika, jolloin ette rukoile Isää tällä vuorella ettekä Jerusalemissa.
Te kumarratte sellaista, mitä ette tunne, mutta me kumarramme häntä, -
jonka tunnemme, sillä pelastaja nousee juutalaisten keskuudesta.
Tulee aika -- ja se on jo nyt -- jolloin kaikki oikeat rukoilijat rukoilevat -
Isää hengessä ja totuudessa. Sellaisia rukoilijoita Isä tahtoo.
Jumala on henki, ja siksi niiden, jotka häntä rukoilevat, -
tulee rukoilla hengessä ja totuudessa."
Nainen sanoi: "Minä tiedän kyllä, että Messias tulee."
-- Messias tarkoittaa Kristusta. --
"Kun hän tulee, hän ilmoittaa meille kaiken."
Jeesus sanoi: "Minä se olen, minä, joka tässä puhun kanssasi."